kardosdrur/scandi-wiki huggingface dataset:
Objektivitet

Objektivitet er i filosofi en beskrivelse af et sagsforhold, som er uafhængig af iagttagerens standpunkt.

Ordets oprindelse og begrebsafgrænsning 
Navneordet objektivitet er dannet ved en substantivering fra „objektiv“, der kommer af fransk objectif. Man kan følge ordet tilbage til det latinske obiacere (ligge overfor). Beslægtede begreber er værdifrihed, upartiskhed, ikke-forudindtagethed og udelukkelse af følelser og fordomme. Modbegreber er subjektivitet eller ensidighed. Obiectum kan også afledes af latin obicere, og det betyder så ”det, som er modstillet”, bebrejdelsen, indskydelsen. Subjekt skulle altså som antonym oversættes med ”det underkastede”. Subjektet ville eksempelvis være underkastet en fordom.

Karl Jaspers ser i subjekt-objektspaltningen en væsentlig egenskab ved den evne til at tænke, der altid er beskæftiget med at erkende det, „som står overfor“, dvs. med at udvide henholdsvis overskride grænserne for vores eget jeg. Idet vi gør det overforstående til genstand for vores tænkning, tilegner vi os det og bliver selv til noget andet.

Forskningsobjektivitet 
I den videnskabelige forskning betegner objektivitet et hensigt og et princip, som vil genspejle virkeligheden nøjagtigt i de udsagn, teorier, teser osv., der bliver fremsat.

Man tilkender et udsagn, en teori osv. objektivitet, når der findes sagsforhold i virkeligheden, som er uafhængige af de udsagn, teorier og lignende, der bliver opstillet, men som virker på den måde, som det påstås i udsagnet, teorien osv.

I bredere forstand taler man om objektivitet i udsagn, teorier osv., når man vil udtrykke, at subjektive ønsker, meninger, tilbøjeligheder, specielle interesser, fordomme, udokumenterede tilføjelser osv. ikke har været styrende ved formuleringen af dem, men at det kun har drejet sig om de sagsforhold, som udsagnene, teorierne osv. beskriver.

Den radikale konstruktivisme og andre postmoderne tankeretninger modsiger disse opfattelser. Ifølge dem er en teori ikke noget billede, ingen afspejling af virkeligheden, og den kan derfor heller ikke gøre krav på sandhed. Den er kun en subjektiv model, der i store træk passer med den ontologiske virkelighed – omtrent som en nøgle passer til en lås. Men på den måde kan virkeligheden ikke beskrives.

Postmodernisternes argumentation har på deres side udløst kritik både fra naturvidenskabsfolk og fra erkendelsesteoretikere. Se f.eks. Sokal-affæren.

Referencer

Se også 
 Subjektivitet

Filosofiske grundbegreber
Nørrelandskirken

Nørrelandskirken er en kirke i Holstebro, der ligger i Nørrelands Sogn. Kirken er indviet den 21. september 1969 og er tegnet af artitektparret Inger og Johannes Exner. Selve kirkerummet har form som en terning og kirken er meget avanceret kirke.

Kirketårnet eller som det er kaldt af de lokale "Æ dueslaw" er særpræget. Tårnet består af to dele: en 35 meter høj trappe, der fører op til et 36 m² stor klokkehus. Selve huset er lavet af fyrretræ.

Eksterne kilder og henvisninger 

 Nørrelandskirken hos KortTilKirken.dk
 Nørrelandskirken hos danmarkskirker.natmus.dk (Danmarks Kirker, Nationalmuseet)

Kirker i Holstebro Kommune
Kirker i Viborg Stift
Kirker i Ringkøbing Amt
Bygninger, konstruktioner og anlæg i Holstebro
Dagmar Nielsen

Dagmar Nielsen (1924 på Djursland – 1996) var en dansk forfatter.

Dagmar Jørgensen flyttede senere til Sigerslev på Stevns. 
Hun blev gift med forfatterkollegaen Niels E. Nielsen og skiftede efternavn til Nielsen. (Hun døde i 1996). Dagmar Nielsen skrev litteratur om dagliglivets mennesker og om ekstentiel fremmedgørelse. Hun skrev blandt andet essays og tekster til Danmarks radio. I modsætning til sin mand Niels E. Nielsen havde hun ikke sit blik rettet imod fremtidens samfund. Det var mere det kontemporære, nære miljø, rummet, dagliglivet og de store menneskelige evige vilkår der optog hende.

Bogudgivelser 
 Tvillinger, tårer og tusindfryd, 1977
 Dage under et stråtag, 1979
 Kald mig kun en tåbe, 1983
 Græsset på min grønne vej, 1984
 Regnbuen over min køkkendør, 1989

Eksterne henvisninger 
 Artikel om Dagmar Nielsen på Stevns Bibliotekernes hjemmeside

Essayister fra Danmark
Dansksprogede forfattere fra Danmark
Blow

Blow er en amerikansk film fra 2001 med Johnny Depp og  Penélope Cruz i hovedrollerne. Den er instrueret af Ted Demme, og manuskriptet er af Nick Cassavetes og 
David McKenna.

Medvirkende 
 Johnny Depp som George Jung
 Penélope Cruz som Mirtha
 Franka Potente som Barbara
 Rachel Griffiths
 Paul Reubens som Derek Foreal
 Jordi Mollà
 Ray Liotta som Fred Jung
 Jacque Lawson som Motercykelfyr
 Cliff Curtis som Pablo Escobar
 Miguel Pérez som Allesandro

Eksterne henvisninger 
 

Amerikanske film fra 2001
Dramafilm fra USA
Film baseret på virkelige begivenheder
Kriminalfilm fra USA
Carlistkrigene

Carlistkrigene var flere borgerkrige i Spanien i 19. århundrede.

Den første krig brød ud under en magtkampt mellem den nye dronning Isabella 2. og hendes onkel Don Carlos, der krævede tronen under den Saliske lov. Hans eftergængere prøvede også flere gange at vinde magten. Carlismen blev en vigtig højreorienteret politisk bevægelse i landet som, blandt andet, støttede diktatoren Francisco Franco. Siden 1936 har Carlist-slægten haft flere prætendenter.

I det moderne Spanien bliver carlitiske tilhængere valgt til byråd nu og da, men ellers har bevægelsen ingen betydning.

De carlitiske prætendenter 
De carlistiske prætendenter var:
 Karl 5. (1833-45)
 Karl 6. (1845-61)
 Johan 3. (1861-68) *
 Karl 7. (1868-1909) *
 Jakob 3. (1909-31) *
 Alfons Karl 1. (1931-36) *
(* også prætendent til Frankrigs trone)

Carlistkrigene 
 Første Carlistkrig (1833-39)
 Anden Carlistkrig (1846-1849)
 Tredje Carlistkrig (1872-1876)

Carlister 
 Ramón Cabrera y Griñó, carlistisk general
 Ramón del Valle-Inclán, forfatter

Andet 
 Det siges at den unge Joseph Conrad var våbensmugler i den Tredje Carlistkrig.

Spaniens historie
Borgerkrige
3. århundrede

Det 3. århundrede er det århundrede, der består af årene 201 til 300, mens 200-tallet består af årene 200 til 299.

3. århundrede fulgte efter 2. århundrede og efterfulgtes af 4. århundrede.

 
Århundreder
Taufkirchen (Vils)

Taufkirchen (Vils) er en kommune i Landkreis Erding i Regierungsbezirk Oberbayern i den tyske delstat Bayern. Den grænser mod øst til Landkreis Landshut i Niederbayern .

Geografi 
Taufkirchen an der Vils ligger cirka 22 km syd for Landshut, 18 km øst for Erding, 9 km nord for Dorfen og 23 km sydvest for Vilsbiburg. Til Flughafen München er der 30 km og delstatshovedstaden München er cirka 55 km væk.

Taufkirchen (Vils) er den næststørste kommune i landkreisen og en af de arealmæssigt største i Region München. I kommunens område er der 145 landsbyer og bebyggelser.

Natur og landskabsmæssigt hører kommunen til det tertiære Isar-Inn-bakkeland; kommunen ligger i det såkaldte „Erdinger Holzland“  ved floden Große Vils.

Eksterne henvsininger 

 Kultur und Freizeit in Taufkirchen 
 Wasserschloss-Bildergalerie
Bratislavas demografi

Denne artikel er en oversigt over Bratislavas demografi.

Befolkning 

I følge folketællingen i 2001 havde byen 428.672 indbyggere (for 2005 bliver det estimeret 425.459). Den gennemsnitlige befolkningstæthed var 1.157 indbyggere pr. km². Bratislava V er Bratislavas mest befolkede distrikt, med 121.259 indbyggere, efterfulgt af Bratislava II med 108.139, Bratislava IV med 93.058, Bratislava III med 61.418 og Bratislava I med 44.798. Den største etniske gruppe i 2001 var slovakkere med 391.767 indbyggere (91,37 % af befolkningen, mens ungarere udgjorde 16.541 (3,84 %) og tjekkere 7.972 (1,86 %). Andre etniske grupper var tyskere (1.200, 0,28 %), mordovere (635, 0,15 %), kroatere (614, 0,14 %), rutenere (461, 0,11 %), ukrainere (452, 0,11 %), sigøjnere (417, 0,08 %) og polakker (339, 0,08 %).

Alder 
I følge det estimerede befolkningstal for 2005 var gennemsnitsalderen i byen 38,7 år, fordelt som følgende: 51.783 indbyggere i alderen 0–14, 12,1 %; 281.403 i alderen 15–59, 65,6 %; og 92.273 over produktiv alder (55+ for kvinder, 60+ for mænd), 21,5 %.

Religion 
Folketællingen i 2001 viste at 243.048 indbyggere var romersk-katolske (56,7 %), 125.729 ateister (29,3 %), 24.810 lutheranere (6 %), 3.163 græsk-katolske (0,7 %), 1.918 reformerte kristne, 1.827 Jehovas vidner, 1.616 øst-ortodokse, 737 metodistiske protestanter, 748 jøder, og 613 baptister

Historie

Historisk befolkning

Etniske grupper 
Fra byens begyndelse til det 19. århundrede var tyskerne den dominerende etniske gruppe i Bratislava. Imidlertid, efter Det Østrig-ungarske kompromis i 1867 begyndte en aktiv magyarisering, og ved slutningen af 1. verdenskrig var Bratislava en tysk-ungarsk by, med slovakkere som største minoritet. Ved starten af 1. verdenskrig havde 40  af indbyggerne i Pressburg ungarsk som modersmål, mens 42  havde tysk og 15 % slovakisk. Efter dannelsen af Tjekkoslovakiet i 1918 forblev Bratislava en multietnisk by, men med en anderledes demografisk trend. Andelen af slovakkere og tjekkere øgede, mens andelen af tyskere og ungarere sank. I 1938 var 59 % af befolkningen slovakkere eller tjekkere, mens tyskere udgjorde kun 23 % og ungarere 13 %. Dannelsen af den første slovakiske republik i 1939 førte til mange ændringer, mest nævneværdig fordrivelsen af mange tjekkere og jøder. I 1945 blev mange tyskere evakueret eller flyttet fra byen efter genoprettelsen af Tjekkoslovakiet. Det samme skete med mange ungarere, som blev beskyldt for at samarbejde med nazisterne (Beneš-dekreterne, delvis ophævet i 1948). 
. 
Dette førte til at byens multikulturelle karakter blev kraftigt formindsket, og byen fik en klarere slovakisk karakter. Hundredvis af indbyggere blev udvist under kommunsternes undertrykkelse af folket i 1950'erne, hvor målet var at udskifte "reaktionære" mennesker med proletarer. Siden 1950'erne har slovakkere været den dominerende etniske gruppe i byen, eftersom den udgør opimod 90 % af indbyggerne.

Referencer 

Demografi
Slovakiets geografi
Demografi efter land
Bratislava Slot

Bratislava Slot (slovakisk: , tysk Pressburger Schloss, ungarsk Pozsonyi Vár) er det største slot i Bratislava, hovedstaden i Slovakiet.

Bygningen er en massiv rektangulær bygning med fire tårne, og er placeret på en ganske isoleret højde af De Små Karpater (Malé Karpaty) lige over Donau (85 m), i midten af Bratislava. Der er god udsigt over byen fra slottet, og man kan se til både Østrig og (når det er fint vejr) Ungarn. Der er forbundet mange legender med slottets historie.

Slotsbakken har været beboet siden overgangstiden mellem stenalderen og bronzealderen. De første som boede her var kelterne, som byen fungerede for som et akropolis, siden fulgte romerne, hvor byen var en del af limes, Romerrigets forsvarslinje) og slaverne, hvor byen var et stort militært og religiøst center for Stormähren. Borgen bliver først nævnt i 805 eller 907 (sidstnævnte i Salzburg annalerne). Et stenslot blev ikke bygget før i det 10. århundrede, da området var del af Kongeriget Ungarn. Gennem historien er slottet blevet ødelagt og genopbygget flere gange.

Slottet blev ombygget til et gotisk anti-hussiter-fort under Sigismund af Luxemburg i 1430, og det blev et renæssanceslot i 1562, og blev igen ombygget i 1649, denne gang i barokstil. Under dronning Maria Theresia blev slottet et prestigefyldt royalt sæde. I 1811 blev slottet ødelagt ved brand, og lå i ruiner indtil 1950'erne, da det næsten blev fuldt genopbygget i dets tidligere theresiske stil.

Referencer

Eksterne henvisninger 

 Bratislava Castle ved SlovakHeritage.org
 Bratislava Castle ved Castles.sk 

Slot
Slovakiets historie
Østrigs historie
Slotte i Slovakiet
Ungarns historie
Assessor

Assessor betyder direkte oversat bisidder. Ordet kommer fra latin assidere, af ad- og sedere (sidde hos). Ordet har gennem tiden og i forskellige lande haft forskellig reel betydning.

I Danmark brugtes betegnelsen primært for juridisk uddannede embedsmænd, der udførte domshandlinger i fællesskab med andre dommere. Frem til den nugældende retsplejelovs ikrafttræden 1919 bar dommere i Højesteret, Landsoverretten for Nørrejylland, Den kongelige Landsoverret samt Hof- og Stadsret og i Københavns Kriminal- og Politiret denne titel.

I 1966 blev ordet genindført som stillingsbetegnelse for dommerfuldmægtige og politifuldmægtige af forskellige grader, men alle er juridiske medarbejdere ved domstolene

Krigsassessor 
I 17- og 1800-tallet fandtes også titlen krigsassessor, der på samme måde var en dommer i militære anliggender. Denne titel degenererede efterhånden og blev undertiden tildelt som en blot og bar hædersbevisning uden funktion eller betaling. For at skelne disse ærestitularer fra de ægte fungerende militærdommere, fik disse titlen virkelig krigsassessor og havde rang som nummer 4 i 8. rangklasse, ellers som nummer 4 i 9. klasse.

Andre betydninger 
I England kan en assessor være en ansat ved University of Oxford, ansvarlig for studenternes sociale liv, en studierådgiver. En anden betydning er en retslig rådgiver eller en stedfortræder og en tredje betydning er taksator for offentlige myndigheders fastsættelse af beskatningsgrundlag.

Man ser nu også ordet assessor brugt om proceskontrollanter, eller sikkerhedsinspektører i danske private virksomheder, muligvis inspireret af en lignede betydningsdrejning i USA.

Se også 
Retsassessor
Dommer
Domstol

Noter

Retspersonale
Jura
Retsvidenskab
Juridiske begreber
Walpertskirchen

Walpertskirchen er en kommune i Landkreis Erding i Regierungsbezirk Oberbayern i den tyske delstat Bayern. Den er en del af Verwaltungsgemeinschaft Hörlkofen.

Geografi 
Walpertskirchen ligger i Region München cirka 8 km sydøst for Erding, 15 km vest for Dorfen, 24 km nord for Ebersberg, 40 km nordøst for delstatshovedstaden München og 20 km fra Flughafen München .
Wartenberg (Bayern)

Wartenberg er en købstad (markt) i Landkreis Erding i Regierungsbezirk Oberbayern i den tyske delstat Bayern. Den er en del af Verwaltungsgemeinschaft Wartenberg. Wartenberg ligger mellem Erding og Moosburg ved østenden af Münchener Schotterebene.

Geografi 
Markt Wartenberg ligger ved overgangen mellem Erdinger Moos i vest til det skov- og bakkerige Holzland mod øst. Der er 22 km til Landshut , til Moosburg an der Isar 10 km, til Flughafen München 18 km, til Erding 15 km, til Dorfen 25 km og til delstatshovedstaden München omkring 52 km.
Ohio State University

Ohio State University er et universitet i Columbus, Ohio, USA, der med sine over 60.000 studerende er landets største. Universitetet blev grundlagt i 1870, og har ud over universitetet i Columbus også mindre afdelinger andre steder i staten Ohio. Universitetets sportshold kaldes Ohio State Buckeyes.

Af kendte studerende på Ohio State University kan blandt andre nævnes Jesse Owens, Roy Lichtenstein, Jack Nicklaus og William J. Fowler.

Eksterne henvisninger 

 Universitets hjemmeside

State University
Columbus (Ohio)
Public Ivy
Michigan State University

Michigan State University er et universitet i East Lansing, Michigan, USA, der er undervisningssted for ca 46.000 studerende. Universitetet blev grundlagt i 1855. Universitetets sportshold kaldes Michigan State Spartans.

Af kendte studerende på Michigan State University kan blandt andet nævnes Morten Andersen Debbie Stabenow, Magic Johnson, Richard Ford og James Caan.

Eksterne henvisninger 

 Universitets hjemmeside

Universiteter i Michigan
Lansing
Logroño

Logroño er hovedstad i La Rioja, en provins og autonom region i Spanien.

Byen har ca. 150.000 indbyggere og ligger på floden Ebro.

Byer i La Rioja
Pamplona

Pamplona (spansk) eller Iruña (baskisk) eller Iruñea er en by i den nordøstlige del af Spanien. Den er hovedstad i den autonome region og provinsen Navarra og var hovedstad i det tidligere kongerige Navarra. Byen har  indbyggere. Pamplona ligger ved de sydvestlige udløbere af Pyrenæerne ca. 75 km fra den franske grænse på højsletten La Meseta og ved Ebros biflod Arga. Byen ligger på Jakobsvejen. Byen er særdeles kendt for San Fermín-festen (6.-14. juli), hvor tyre slippes løs i gaderne som beskrevet i Ernest Hemingways roman Og solen går sin gang.

Referencer

Eksterne links 
Byen Pamplonas officielle hjemmeside
Mérida (Spanien)

Mérida er hovedsted af den autonome region Extremadura i Spanien.

Byen blev grundlagt i 25 f.v.t. under navnet Emerita Augusta. Der er mange seværdigheder fra antikken som er på UNESCOs verdensarvsliste.

Venskabsbyer 
 Mérida, Filippinerne
 Mérida, Mexico
 Mérida, Venezuela

Byer i Extremadura
Santander

Santander er hovedstad i den autonome region Cantabrien i Spanien. Byen ligger ved Biscayabugten og har omtrent 180.000 indbyggere, omtrent en tredjedel af regionens indbyggere.

Byen var en havn for kongeriget Castille. I begyndelsen af det 20. århundrede byggede Alfons 13. et ferieslot til den kongelige familie – el Palacio de la Magdalena – og det er siden blevet et yndet badested.

Berømte santandere 
 Severiano Ballesteros (1957–2011), Golfspiller
 María Gutiérrez Blanchard (1881–1932), Malerin
 Matilde Camus (* 1919), Digter
 Iván Helguera (* 1975), fodboldspiller
 Pedro Munitis (* 1975), fodboldspiller
 Eduardo Noriega (* 1973), entertainer
 Iván de la Peña (* 1976), fodboldspiller.

Eksterne henvisninger
Oviedo

Oviedo er hovedstad i den autonome region Asturien i Spanien.

Under den Spanske borgerkrig blev Oviedo belejret i 3 måneder.

Referencer

Eksterne henvisninger

Byer i Asturien
Sankt Michaels Kirke (Luxembourg)

Sankt Michaels Kirke er en romersk-katolsk kirke i Luxembourg, i bydelen Fëschmaart. 

Kirken står på den ældste religiøse grund i byen. Den første kirke på stedet blev bygget i 987, som kapel for Greven af Luxembourg. Gennem årene er det blevet renoveret flere gange, og bygningen, som den ses i dag, er fra 1688. Bygningen kombinerer romansk stil og barok.

Bygninger, konstruktioner og anlæg i Luxembourg
Kirker i Luxembourg
Molekylær gastronomi

Molekylær gastronomi er et nyt forskningsområde inden for gastronomi. Selv om teknikkerne og begrebet har været kendt i en årrække, har det ikke været udsat for en gennemgribende videnskabelig tilgang før begyndelsen af 1990'erne. Det hele startede tilbage 1988, hvor den ungarske fysiker Nicolas Kurti, og den franske kemiker Hervé This, lavede en række workshops i under navnet "Science and Gastronomy" - Dette blev senere kendt som "Molecular gastronomy". I Danmark blev den molekylære gastronomi opgraderet til et selvstændigt forskningsområde på Det Biovidenskabelige Fakultet ved Københavns Universitet i 2004, hvor den mangeårige ekspert på området Thorvald Pedersen blev tilknyttet som professor. Thorvald Pedersen var gået på pension, men han kastede sig med ildhu over området med kok Claus Meyer som adjungeret professor. Efter Thorvald Pedersens tilbagetræden ledes forskningsområdet af professor i fødevarekemi Leif Skibsted.

Molekylær gastronomi er den videnskabelige forskning i gastronomiens mangfoldigheder samt afdækning af nye praktisk realiserbare muligheder for tilberedning af et lækkert måltid mad.

Molekylær gastronomi udforsker de kemiske processer, der er tilknyttet tilberedning af maden, ud fra de videnskabelige forudsætninger. Og viser at udvælgelsen, tilberedningen og oplevelsen af et måltid er som ethvert andet eksperiment.

Den molekylære gastronomi fokuserer på gastronomiens mindste dele og på de mange delprocesser, som tilberedning, servering og konsumering af et måltid omfatter:
 Tilberedning – hvorledes ændrer maden karakter og smag under tilberedning?
 Sansepåvirkning – hvordan opfatter vi smag, lugt og udseende?
 Hjernens fortolkning – hvorledes fortolkes vore sansepåvirkninger?
 Gastronomisk innovation – anvendelse af kemisk viden til udvikling af nye retter og metoder til tilberedning

Forskningen inden for området sker i en nøje planlagt samspil med det omgivende samfund, herunder med deltagelse af en række innovative danske og udenlandske kokke, ligesom der gennemføres kortvarende kursusforløb af gastronomisk innovativ karakter for bl.a. kokke.

Referencer

Eksterne henvisninger 
 Molekylær Gastronomi – Det Biovidenskabelige Fakultet, Københavns Universitet 
 Molekylær Gastronomi - Molekymi

Gastronomi
Københavns Universitet
Videnskab
Kjellerup Skole

Kjellerup Skole (tidligere Kjellerup Kommuneskole) er en folkeskole, der ligger i Kjellerup i Silkeborg Kommune.

Skolen ligger centralt i Kjellerup, i nærheden af Kjellerup Torv nærmere betegnet Skolevangen. Den blev bygget i 1901 og er den største skole i kommunen. Skolen har ca. 900 elever fordelt på 9 klassetrin.

I november 2009 vandt skolen Ekstra Bladets Skolefodboldturnering.

I april 2013 vandt skolens pigehold Ekstra Bladets Skolefodboldturnering igen

Skolen blev i 2017 lagt sammen med Sjørslev Skole og Vinderslev Skole, og ændrede dermed navn til Trekløverskolen.

Kilder

Eksterne henvisninger 
 http://www.kjellerupskole.dk
 https://trekloever.skoleporten.dk

Folkeskoler i Silkeborg Kommune
Skole
Etableret i 1901
Pakistan-U.S. standoff 15. september 2008

Pakistan-U.S. standoff 15. septemper 2008 indtraf da pakistanske styrker den 15. september 2008 skød op i luften for at afholde amerikanske styrker fra at trænge ind på Pakistans territorium. Det skete på den afghanske side af grænsen nær Angoor Ada, omkring 30 kilometer fra Wana, Syd Waziristans største by i de Føderalt Administrerede Stammeområder i Pakistan.

Kun en gang er amerikanske tropper trængt ind på pakistansk territorium, nemlig under Angoor Ada-raidet den 3. september 2008, og den begivenhed førte til megen vrede og protester i Pakistan.

Siden slutningen af august, har amerikanerne iværksat mindst fem missilangreb mod formodede Taleban mål
, dræbende mindst 49 mennesker, heraf omkring 28 civile.
Disse angreb er også blevet mødt med heftig kritik fra Pakistan, som fastholder at dette ikke er den bedste måde at bekæmpe terror på, og at det uundgåeligt vil føre til at stammefolkene langs nordvestgrænsen forener sig med Taleban.

Ifølge en pakistansk såkaldt senior regerings-repræsentant plejede Pakistan at samarbejde med USA hvad angår missilangreb, men situationen er nu ændret efter at USA har anvendt tropper på Pakistans territorium.

Syv amerikanske Apache-helikoptere og to troppe-transporterende Chinook helikoptere landede på den afghanske side af grænsen i hvad som er Aghanistans Paktita provins, og de amerikanske tropper forsøgte dernæst at krydse grænsen. Ved en grænseovergang skød pakistanske paramilitære styrker op i luften, og denne skydning fortsatte i flere timer, hvorefter amerikanerne opgav deres forehavende. De lokale folk evakuerede deres hjem og indtog forsvarspositioner i bjergene, efter at have anbragt deres kvinder og børn på et sikkert sted.

Se også 

 Krigen i Nordvest Pakistan

Noter 

Waziristan
Egenfrekvens

Egenfrekvens eller resonansfrekvens er den frekvens som ting vil vibrere med når de bliver påvirket af slag, vind, jordrystelser og anden fysisk indflydelse.

Hvis et andet system svinger med samme frekvens vil der kunne opstå en energioverførsel med øget amplitude til følge.

Fænomenet kaldes resonans, som forårsager høje energiophobninger, som kan have katastrofale virkninger på bygningsværker.

Eksempelvis kan et jordskælv indeholde frekvenser som er lig med en bygnings egenfrekvenser, hvilket får bygningen til at svinge voldsomt med potentiel sammenstyrtning som resultat.

Et andet eksempel er Tacomabroen der styrtede sammen på grund af den store energi, der blev overført fra vinden.

Trivia 
Som forebyggelse kan nævnes at når en stor antal soldater krydser en bro, er det ikke hensigtsmæssigt at de går i takt, hvilket i uheldige tilfælde kan forårsage et sammenfald med broens egenfrekvens, med deraf følgende problemer.

Fysik
Oscillation